বাংলাদেশ শিল্পকলা একাডেমির ‘ঐতিহ্যবাহী নাটকের ভিডিও ডকুমেন্টেশন’ প্রকল্পের আওতায় মৌলভীবাজারের কমলগঞ্জ উপজেলার আদমপুর ইউনিয়নের ঘোড়ামারা দক্ষিণ মন্ডপে মণিপুরী থিয়েটারের পরিবেশনায় গত শনিবার রাতে হয়ে গেলো মনোমুগ্ধকর মহারাসলীলা। ঐতিহ্যবাহী পরিবেশনা রাসলীলা সংক্ষিপ্ত আকারে এখানে পরিবেশন করা হয়। মৌলভীবাজার জেলা প্রশাসনের তত্ত্বাবধানে এর আয়োজনে ছিল জেলা শিল্পকলা একাডেমি। সার্বিক সহযোগিতায় ছিল মণিপুরি থিয়েটার। মধ্যরাত পর্যন্ত বিপুল সংখ্যক দর্শক এই রাসলীলা পরিবেশনা উপভোগ করেন।